তাৎপর্য এই যে, দরকারের সময় যাতে বিদ্যুৎ পাওয়া যায়। আসলে বিষয়টি তা নয়। এটা লুটপাটের একটি কৌশল। বিদ্যুৎ উৎপাদন না করলেও কুইক রেন্টাল মালিকরা ৩০% ক্যাপাসিটি ট্যাক্স পান সরকারের থেকে। এই যে ৬/৭ হাজার মেগাওয়াট উৎপাদন করতে সক্ষম ভাড়াভিত্তিক বিদ্যুৎ কেন্দ্রগুলো বসে আছে, তারা কিন্তু প্রতিদিন ৩০% বিদ্যুতের মূল্য পাচ্ছে সরকারের থেকে, এক ইউনিট বিদ্যুৎ উৎপাদন না করেও। এই টাকা কত টাকা? শত কোটি টাকা! এই কারণেই কুইক রেন্টাল বিশেষ ব্যবস্থা, স্থায়ী নয়। সরকার গত ৭ বছরে একটি বড় বিদ্যুৎকেন্দ্র নির্মাণ করেনি, কুইক রেন্টাল মালিকদের আয় কমে যাবে বলে। রেন্টাল-কুইক রেন্টাল পদ্ধতিতে ১৪ হাজার মেগাওয়াটের সক্ষমতার কোনও দরকার ছিল না। দরকার ছিল বড় বিদ্যুৎকেন্দ্র নির্মাণ। যা করা হয়নি। তেলের দাম কমার পরও একই দামে বিদ্যুৎ কিনছে সরকার। এক্ষেত্রেও চলছে নজীরবিহীন নৈরাজ্য, দুর্নীতি।